
Risiko- og sårbarhetsanalyse (ROS)

En risiko- og sårbarhetsanalyse (ROS) er en helhetsvurdering av totalrisikoen ved gjennomføring av et arrangement eller lignende. Analysen gir en vurdering av sannsynligheten for at ulike uønskede hendelser kan inntreffe, og konsekvensnivået dersom hendelsene inntreffer. 
Denne ROS-malen er utviklet av Hold Norge Rent som et hjelpemiddel for planlegging og gjennomføring av ryddeaksjoner og andre tilsvarende arrangementer. Formålet er å støtte arrangører i arbeidet med å identifisere og håndtere risiko, slik at aktivitetene kan gjennomføres på en trygg og forsvarlig måte.
Malen er generell og må tilpasses den enkelte ryddeaksjonen. Arrangøren er selv ansvarlig for å gjennomføre en risikovurdering basert på de faktiske forholdene på stedet, vurdere behovet for ytterligere tiltak og sørge for at gjeldende lover, forskrifter og lokale krav etterleves.
Bruk av denne malen erstatter ikke arrangørens ansvar for sikker planlegging, gjennomføring og oppfølging av ryddeaksjonen. Hold Norge Rent påtar seg ikke ansvar for risikovurderinger som gjennomføres av andre eller for hvordan malen brukes i konkrete situasjoner.
Ved planlegging anbefales det sterkt å lese igjennom hele ROS-analysen tidlig i fasen, samt se til tidligere erfaringer.

1. Formål med ROS-analyse
Formålet med denne ROS-analysen er å identifisere risiko og sårbarhet, og deretter vurdere og foreslå tiltak for å håndtere disse i forbindelse med ryddeaksjonen. Alle ryddeaksjoner innebærer noe risiko. Risikovurderingen skal sikre trygg gjennomføring og bidra til at mål og leveranser nås.
I tillegg til ROS-analysen anbefaler vi å lese igjennom Hold Norge Rents ryddeveiler og sikkerhetsveilder i forkant: Hold Norge Rents veiledere - Hold Norge Rent. 
Hold Norge Rent anbefaler også å alltid starte ryddeaksjonen med en sikkerhetsbrief der man går igjennom viktige punkter for sikkerhet. Et forslag til en slik sjekkliste for en sikkerhetsbrief finner dere her: Sikkerhetsbrief for ryddeaksjoner.docx

2. Om prosjektet/ryddeaksjonen/arrangementet
	Opplysning
	Beskrivelse

	Type arrangement
	

	Arrangør(er)
	

	Dato
	

	Tid
	

	Sted
	

	Ansvarlig 
	

	Kontaktinformasjon
	

	Antall deltakere
	

	Barn/unge deltar
	Ja/Nei

	Samarbeidspartnere
	

	Nærmeste møtested for nødetater
	



3. Metode (risikomatrise)
Analysen er gjennomført etter prinsippene for risiko- og sårbarhetsanalyser, og vurderer sannsynlighet og konsekvens på en skala fra 1-5. Risikonivået er produktet av sannsynligheten og konsekvensen (risikonivå = sannsynlighet x konsekvens). 
Hendelser i grønne felt: tiltak kan vurderes (risikograd 1-4)
Hendelser i gule felt: tiltak må vurderes (risikograd 5-10)
Hendelser i rød felt: tiltak nødvendig (risikograd 10-25)
Du regner ut risikoen ved å først identifisere hvor stor sannsynligheten er for at en hendelse inntreffer, og deretter identifisere hvor stor konsekvensen er dersom hendelsen inntreffer. Risikoen er produktet av sannsynligheten og konsekvensen, altså får du risikograden ved å multiplisere konsekvensen med sannsynligheten. 


Eksempel: 
Du planlegger en ryddeaksjon i Oslo sentrum, i et område hvor dere tidligere har funnet sprøytespisser. 
Sannsynligheten for sprøytestikk kan dermed anses å være sannsynlig (3). Konsekvensen dersom dette skjer er stor (4). Risikonivået er da 12 (3x4=12). 
Forebyggende tiltak vil da være å rydde med hansker, sørge for en god sikkerhetsbrief i forkant av ryddeaksjonen og ha med en beholder til å oppbevare eventuelle sprøytefunn i. 
	
	Konsekvens

	
	1
Svært liten
	2
Liten
	3
Middels
	4
Stor
	5
Svært stor

	Sannsynlighet
	1
Svært lite sannsynlig
	
	
	
	
	

	
	2
Lite sannsynlig
	
	
	
	
	

	
	3
Sannsynlig
	
	
	
	
	

	
	4
Meget sannsynlig
	
	
	
	
	

	
	5
Svært sannsynlig
	
	
	
	
	






4. Identifiserte risikoer og tiltak
	Uønsket hendelse
	Sannsynlighet x konsekvens = risiko
	(Forebyggende) tiltak
	Ansvarlig

	
	S
	K
	R
	
	

	Dårlig vær 
	
	
	
	Alternativ plan for lokasjon og god kommunikasjon med deltakere ved eventuell avlysning
	

	Sår eller kutt 
	
	
	
	Sår og kutt renses. Bruk plaster eller bandasje for å beskytte skaden ved behov. Organiser transport til legevakt ved alvorlige skader.
	

	Klemskader
	
	
	
	Vurder nøye egen sikkerhet. Avfall som ligger slik til at det medfører fare når det skal plukkes blir liggende igjen
	

	Forstuelser, overtråkk eller brudd
	
	
	
	Støttebandasje. Benytt RICE-prinsippet. Organiser transport til legevakt ved behov.
	

	Fallskader 
	
	
	
	Vurder nøye egen sikkerhet. Avfall som ligger slik til at det medfører fare når det skal plukkes blir liggende igjen.
	

	Stikk eller bitt fra dyr/insekter
	
	
	
	Unngå områder med mye mygg og bruk myggspray i sesongen. Oppsøk lege ved allergiske reaksjoner. Organiser transport til legevakt ved bitt av hoggorm. Ring 113 ved akutte reaksjoner.
	

	Kvalme, svimmelhet eller dehydrering
	
	
	
	Undersøk mulige årsaker. Sørg for nok mat og drikke. Organiser transport til legevakt ved mistanke om alvorlig sykdom.
	

	Fall i vann eller drukning
	
	
	
	Bruk redningsbøye eller kasteline. Ring 113 ved drukning. Start HLR.
	

	Savnet person
	
	
	
	Sørg for god oversikt over gruppen til enhver tid. Forsøk å nå personen per mobil. Organiser leting i grupper. Kontakt politiet hvis personen ikke blir funnet.
	

	Krevende terreng
	
	
	
	Ikke la barn ferdes alene, og hold spesiell tett kontakt i uoversiktlig, bratt eller glatt terreng i nærheten av vann.
	

	Stikk fra sprøytespiss
	
	
	
	Rydd med hansker og vær årvåken. Ved funn skal sprøytespisser samles i lukket beholder. Ved stikk organiser transport til legevakt.
	

	Etsende væske på hud, i øyne eller i svelg
	
	
	
	Beholdere med ukjent eller farlig væske skal ikke tømmes ut. Ring 113 ved alvorlige hendelser. Ring giftinformasjonssentralen på 22591300. Organiser transport til legevakt ved behov.
	

	Funn av skadet eller dødt dyr
	
	
	
	Skadde/døde dyr meldes til Viltnemnda på 901 23 203/976 36 290. Ved funn av skadde dyr gjelder lov om hjelpeplikt iht Dyrevelferdslovens §4.
	

	Funn av farlig avfall
	
	
	
	Farlig avfall blir liggende eller dersom mulig leveres separat til avfallsstasjon. Ved mistanke om kriminalitet, varsle politiet på 112. 
	

	Naturforstyrrelser (hekkende fugl, vegetasjon)
	
	
	
	Ferdselsforbudet i fuglereservat gjelder i perioden 15. april - 15. juli med enkelte avvik. Ta kontakt med Statens naturoppsyn eller kommunen ved tvil om 
området er lukket for ferdsel. Ta kontakt med BirdLife Norge for informasjon om andre sensitive 
fugleområder.
	

	Ulykker ved dykking
	
	
	
	Se Norges Dykkerforbund sine HMS-rutiner og risikovurderinger: Klubbens HMS-system.
	

	Legg til flere her
	
	
	
	
	



5. Samlet risikovurdering
Samlet vurderes ryddeaksjonen som xxx (her skriver du ut resultatet av risikoanalysen. Eksempel; Ryddeaksjonen vurderes gjennomførbar med lav risiko). De identifiserte risikofaktorene gjelder primært:
· xxx (her oppsummerer du de største eller mest betydelige risikofaktorene)

6. Anbefalte oppfølgingsrutiner

· Les alltid igjennom tidligere logger ved lignende ryddeaksjoner før planlegging av ny.
· Det føres logg over uønskede hendelser og nesten‑hendelser.
· ROS‑analysen gjennomgås og oppdateres løpende etter behov og ved nye erfaringer.

